Poštovani,

želim Vas upoznati s programom Matific. Korištenje ovog programa u ovom probnom razdoblju je **neobavezno** za učenike. Za naš razred sam dobila podatke za pristup za svakog od njih, proslijedit ću Vam ih pojedinačno ovih dana. Tko ima priliku i volju, neka se okuša i u ovom tipu učenja, tko nema, pokazat ćemo kad se vratimo u školu, već ovisno o do tada prikupljenim povratnim informacijama. Zadaci koje će ovim putem rješavati su prilagođeni samostalnom radu i ponavljam, neobavezni.

Više o samom programu možete pročitati i u priloženom **Matific - pismu za roditelje**.

Citiram iz obavijesti koju sam dobila: „Matific je s Ministarstvom znanosti i obrazovanja dogovorio suradnju kojom omogućujemo besplatan pristup svim učenicima osnovnih škola u Hrvatskoj na 60 dana.

Matific je digitalni program za učenje i podučavanje matematike. Uklapa se u nastavni plan i program te je idealan za učenje na daljinu. Lagan je za korištenje, a učenici ga obožavaju zbog zabavnih matematičkih igrica koje im predstavljaju matematiku na jedan sasvim nov i inovativan način. Program je preveden na hrvatski jezik i prilagođen hrvatskom kurikulumu.

Pogledajte program, učenicima će za početak trebati pomoć kako bi se snašli u programu.

Hvala na suradnji!

Učiteljica Višnja